stanford-oval/wikipedia huggingface dataset:
Dýo Adélfia

| --- | --- |
Muut nimet:  Diadélfia (Διαδέλφια)
Sijainti:  36°44′06″N, 21°41′40″E, Pýlos-Néstoras Messenia, Peloponnesos Kreikka
Saariryhmä:  Oinoússes, Jooniansaaret
Merialue:  Joonianmeri, Välimeri
Pinta-ala:  0,047 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Dýo Adélfia (kreik. Δύο Αδέλφια, ”Kaksi siskosta”) eli Diadélfia (Διαδέλφια) on kahden pienen Kreikan saaren ryhmä, jonka saaret kuuluvat Jooniansaarten saariryhmään ja tarkemmin Oinoússes-saariin, ja sijaitsevat Sapiéntzan saaren eteläpuolella. Saaret ovat asumattomia. Hallinnollisesti Dýo Adélfian saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen. Saarista suuremmalla lännenpuoleisella saarella on brittien rakentaman majakan rauniot.
Saaret

Saariparin saaret ovat:
|  | Nimi | Sijainti | Pinta-ala (km²) (n> ) |
| --- | --- | --- | --- |
| 1 | (Dýo Adélfia läntinen) | 36°44′06″N, 21°41′40″E | 0,037 |
| 2 | (Dýo Adélfia itäinen) | 36°44′10″N, 21°42′04″E | 0,010 |
El Bombaso

| El Bombaso Norlan ”El Misionario” |
| --- | --- | --- |

Studioalbumin tiedot
 Julkaistu: 12. syyskuuta 2008
 Formaatti: CD
 Tyylilaji: reggaeton, dancehall, latin, R&B, hip hop
 Kesto: 49.17
 Levy-yhtiö: Comrade Publishing
Norlanin muut julkaisut
| El Misionario 2007 | El Bombaso 2008 |   |
El Bombaso on suomalaisen reggaeton-artisti Norlanin toinen studioalbumi. Albumi julkaistiin 12. syyskuuta 2008. Albumin single "Sauna Caliente" julkaistiin 13. kesäkuuta ja se sijoittui heti ensimmäisellä viikollaan Suomen virallisen singlelistan 2. sijalle. Single pysyi sijallaan useita viikkoja, ja kappale nousi myös NRJ:n top10-listan huipulle. Albumilla vierailevat mm. yhdysvaltalainen Kool Keith, Denis Def Martinez sekä Poc Dawone- nimiset artistit, sekä kuubalainen hip hop pioneeri Papo Record.
Kappaleet

Intro – 3.35
Hasteme la Loca – 3.19
Sin Miedo – 3.22
Tengo – 3.24
Sauna Caliente – 3.17
Rompe Pantalon – 3.32 (mukana Kool Keith & Denis Deft Martinez)
Welcome to My Room – 3.06
Alegria – 3.11
Zumbando – 3.10
DJ – 3.37
40°C – 3.37
Seducción – 4.01 (Poc Dawone)
Tirence – 4.54 (mukana Papo records)
Quiero Hacerte el Amor – 3.29
Kappale "DJ" sisältää samplen Technotronicin "Pump Up the Jam" -kappaleesta.
Arvostelut

Desibeli.net:
Edward Dundas Butler

Edward Dundas Butler (15. lokakuuta 1842 Lontoo, Britannia − 1919) oli englantilainen oppinut, British Museumin kirjastonassistentti. Tuntien perusteellisesti suomalaisen, samoinkuin myös unkarilaisen, kirjallisuuden hän on tehnyt sitä tunnetuksi kotimaassaankin kirjoittamalla englantilaisiin aikakauskirjoihin ilmoituksia ja katsauksia kirjallisuuteemme, vieläpä kääntämällä englannin kielelle B. F. Godenhjelmin Oppikirjan suomalaisen kirjallisuuden historiassa (Handbook of the history of Finnish Literature 1896) ja Valfrid Vaseniuksen Piirteitä Suomen kirjapainon historiasta (Outlines of the history of printing in Finland 1898).
Butler oli British Museumin painettujen kirjojen osaston assistentti. Hän oli Unkarin tiedeakatemian jäsen ja kirjoittanut Encyclopaedia Britannicaan Unkarin kirjallisuutta käsitteleviä artikkeleita. Hän oli henkilökohtaisesti kiinnostunut romanian-, suomen- ja kreikankielisestä kirjallisuudesta, mutta ajan oloon hänen tärkeimmäksi alakseen tuli unkarinkielinen kirjallisuus, jonka kulttuurivälittäjänä hän British Museumissa toimi perittyään tehtävän edeltäjältään Thomas Wattsilta.
Julkaisut

Hungarian Poems and Fables for English Readers. Selected and Translated. London: Trübner and Co 1877.
John Arany: The Legend of the Wondruous Hunt. With a Few Miscellaneous Pieces and Folk-Songs. London: Trübner and Co 1881.
Aiheesta muualla

John Arany, The Legend of the Wondrous Hunt. transl. Edward Dundas Butler
El Burgo de Osma

| El Burgo de Osma–Ciudad de Osma |
| --- | --- |

 lippu:  vaakuna
 El Burgo de Osma–Ciudad de Osma
 Koordinaatit: 41°34′0″N, 3°4′0″W 
Valtio:  Espanja
Hallinto:  
 – Hallinnon tyyppi:  kunta
 – pormestari:  Jesús Alonso Romero (PP)
Pinta-ala:  
 – Kokonaispinta-ala:  289,35 km²
Korkeus:  906 m
Väkiluku (2015):  5 066
 – Väestötiheys:  18 as./km²
Infobox OKVirheellinen NIMI-arvo: 
El Burgo de Osma (viralliselta nimeltään El Burgo de Osma–Ciudad de Osma) on kunta Sorian maakunnassa Kastilia ja Léonin itsehallintoalueella. Madridiin on matkaa maanteitse noin 175 km.
El Burgo de Osma sijaitsee Ucero-joen varrella. El Burgo de Osmassa on hyvin säilyneitä keskiaikaisia kaupunkiympäristöjä.
Kunnan asukasluku on noin 5000 (2015).
Kuvia

Castillo de Osma. Linnan säilyneet osat ovat 1400-luvulta, mutta se on ollut olemassa jo satoja vuosia aiemmin.
Catedral de Santa Maria de la Asunción. Rakentaminen aloitettiin vuonna 1232.
Kaupunkia ympäröivä muuri rakennettiin 1450-luvulla. Puerta de San Miguel on muurin ainoa säilynyt portti.
Katu El Burgo de Osmassa
Aiheesta muualla

http://www.burgodeosma.com/
Kuvia tai muita tiedostoja aiheesta El Burgo de Osma Wikimedia Commonsissa
Njuja

| Njuja |
| --- | --- |

Laskupaikka:  Lena
Maat:  Venäjä (Saha)
Pituus:  798 km
Valuma-alue:  38 100 km²
Njuja (ven. Нюя, jak. Ньүүйэ, Njüüje) on Lenan sivujoki Sahan tasavallassa Venäjällä. Joen pituus on 798 kilometriä. Se jäätyy lokakuun loppupuolella ja pysyy jäässä toukokuulle asti. Merkittävimmät Njujaan laskevat joet ovat Tumputšan, Hamaku, Ulahan-Murbai, Otštšugui-Murbai ja Betintše.
Dogville

| Dogville |
| --- | --- |

Ohjaaja:  Lars von Trier
Käsikirjoittaja:  Lars von Trier
Tuottaja:  Vibeke Windeløv
Säveltäjä:  Giovanni Battista Pergolesi
Kuvaaja:  Anthony Dod Mantle
Leikkaaja:  Molly Marlene Stensgård
Tuotantosuunnittelija:  Peter Grant Peter Grant
Pukusuunnittelija:  Manon Rasmussen
Lavastaja:  Peter Grant
Pääosat:   Nicole Kidman  Paul Bettany  Lauren Bacall  Ben Gazzara 
Valmistustiedot
Valmistusmaa:  Ranska Saksa Yhdistynyt kuningaskunta Tanska Suomi Italia Ruotsi Alankomaat Norja
Tuotantoyhtiö:  Canal+ France 3 Zentropa Isabella Films Memfis Film Pain Unlimited Sigma Films Slot Machine
Levittäjä:  Lionsgate Fandango at Home (käännä suomeksi)
Ensi-ilta:  2003
Kesto:  181 min
Alkuperäiskieli:  englanti
Seuraaja:  Manderlay
Aiheesta muualla
Virallinen sivusto
IMDb 
Elonet
AllMovie
DFI
Infobox OKNimi-testi OK: 
Dogville on Lars von Trierin ohjaama ja käsikirjoittama elokuva vuodelta 2003. Elokuva on ensimmäinen suunnitellusta trilogiasta USA: Land of Opportunities. Toinen elokuva Manderlay valmistui vuonna 2005. Myös kolmannesta elokuvasta nimeltä Wasington on suunnitelmia.
Dogvilleä on luonnehdittu Trierin vahvimpiin kuuluvaksi ja hänen omaperäisten elokuviensa joukossa poikkeuksellisen erikoiseksi. Elokuva on kuvattu kokonaisuudessaan studiossa Ruotsissa. Lavastus on minimalistinen: katuja ja taloja markkeeravat valkoiset viivat lattiassa, muuna lavastuksena on muutamia tavanomaisia kodin esineitä.
Suomalaiskriitikot äänestivät vuonna 2010 Dogvillen 2000-vuosikymmenen kolmanneksi parhaaksi elokuvaksi. Vuonna 2016 se äänestettiin BBC:n kyselyssä tämän vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Juoni

Pieneen Dogvillen kaupunkiin saapuu gangstereita pakeneva Grace (Nicole Kidman), jonka suojelijaksi kirjailija Tom (Paul Bettany) suostuttelee kaupunkilaiset. Trier luo kaupunkilaisista kyynisen ryhmäkuvan.
Näyttelijät

| 0 | 1 | 2 |
| --- | --- | --- |
|  Nicole Kidman  | … |  Grace   |
|  Paul Bettany  | … |  Tom Edison   |
|  Lauren Bacall  | … |  Ma Ginger   |
|  Ben Gazzara  | … |  Jack McKay   |
|  Stellan Skarsgård  | … |  Chuck   |
|  James Caan  | … |  gangsteri   |
|  Harriet Andersson  | … |  Gloria   |
|  Jean-Marc Barr  | … |  The Man with the Big Hat   |
|  Udo Kier  | … |  The Man in the Coat   |
|  John Hurt  | … |  kertoja (ääni)   |
Kirjallisuus

Kuuskoski, Martti-Tapio: ”Cave canem – spirituaalinen automaatti ja psykologiset automatismit Trierin Dogvillessa”, Filmihullu 1/2004.
Aiheesta muualla

Dogville (16) Yle Teema Vintti.  25.5.2012.
Edward Donovan

Edward Donovan kuvitusta teoksesta The Natural History of British Fishes (1802), Kynsirausku (Amblyraja radiata, tuolloin nimeltään Raja radiata).
Edward Donovan (1768, Cork, Irlanti – 1. helmikuuta 1837, Lontoo) oli irlantilaissyntyinen kirjailija, taiteilija, matkailija ja amatöörieläintieteilijä.
Donovan oli perustamassa London Museum and Institute of Natural History nimistä laitosta, jossa säilytettiin hänen laajaa luonnonhistoriallista kokoelmaansa. Kokoelma huutokaupattiin 1817.
Donovan julkaisi lukuisia kansantajuisia luonnonhistoriallisia teoksia. Linnuista hän kuvaili ja nimesi muun muassa amerikantukkasotkan (Aythya collaris).
Teoksia

Natural History of British Birds (1792–1797)
Natural History of British Insects (1792–1813)
Natural History of British Shells (1800–1804)
Natural History of British Fishes (1802–1808)
An Epitome of the Natural History of the Insects of China (1798)
An Epitome of the Natural History of the Insects of India (1800)
Excursions in South Wales and Monmouthshire (1805).
Aiheesta muualla

Kuvia tai muita tiedostoja aiheesta Edward Donovan Wikimedia Commonsissa
Donovanin taidetta
EMC sähköasennuksissa

Sähkömagneettinen yhteensopivuus eli EMC (engl. electromagnetic compatibility) tarkoittaa laitteen tai järjestelmän kykyä toimia sähkömagneettisessa ympäristössään ilman että se tuottaa liiallisia sähkömagneettisia häiriöitä ympäristöönsä. Sähköasennuksissa huomioon otettavia asioita ovat sähköjohtojen väliset kapasitiiviset kytkennät sekä johtuvat eli galvaaniset häiriöt, sekä häiriöherkkien laitteiden ja häiriölähteiden huomioiminen.
Kapasitiivinen kytkeytyminen

Kapasitiivisen kytkeytymisen aiheuttamat häiriöt johtuvat yleensä sähköjohtojen väliin syntyvistä sähkökentistä. Kapasitiivista kytkeytymistä saadaan vähennettyä sähköjohtojen asettelulla. Jos mahdollista, asennetaan johdot mahdollisimman kauas toisistaan. Jos tämä ei kuitenkaan ole mahdollista, ja joudutaan asentamaan johdot lähekkäin, voidaan käyttää sähköä johtavalla materiaalilla koteloitua johtoa. Sähköjohtojen asennuksessa voidaan myös pyrkiä asettelemaan johdot siten että niiden kohtisuora pinta-ala on mahdollisimman pieni.
Galvaaniset häiriöt

Galvaaniset eli johtuvat häiriöt kytkeytyy kahden laitteen tai osan välillä johtavan yhteyden kautta, joka tyypillisesti on maajohdin tai tehonsyöttöjohdin. Myös muiden häiriökytkeytymismuotojen lopullinen häiriö on usein galvaaninen häiriö. Differentiaalimuotoinen (DM) häiriöllä voidaan mitata johtimien välisenä virtana tai jännitteenä. Yhteismuotoinen (CM) häiriö kulkeutuu johtimissa saman vaiheisina, joten se ei aiheuta jännite-eroa. Tällainen häiriö voidaan mitata samanvaiheisena virtana tai jännitteenä signaalijohtimien ja maan väliltä.
Sähköasennuksissa galvaanisilta häiriöiltä voidaan suojautua pitämällä johdinten impedanssit mahdollisimman pieninä, eli johtimet lyhyinä.
Eri impedansseilla varustettuja "maa"-potentiaaleja, kuten sähköistä maata, suojamaata, signaalimaata ja kotelomaata ei tulisi yhdistää.
Herkät laitteet on syytä suojata ylijännitesuojalla, jolla voidaan vähentää galvaanisesti johtuvia häiriötä.
Potentiaalintasauksen tulee vastustaa virran kulkua mahdollisimman vähän. Eli erityisesti liitoskohdat tulee tehdä mahdollisimman hyvin johtaviksi ja johtimet pitää mahdollisimman lyhyinä.
Häiriöherkkien laitteiden huomioiminen

Häiriöille herkästi altistuvien laitteiden kanssa pitää ottaa huomioon miten kyseisiä häiriöitä voitaisiin estää. Laitteen ja sen johtimien oikealla sijoittelulla voidaan vähentää sähkö- ja magneettikenttien välityksellä aiheutuvia häiriöitä. Eli häiriöille herkät laitteet tulee pitää erillään tyypillisistä häiriölähteistä, kuten muuntajista. Kapasitiivista ja induktiivista kytkeytymistä pystytään myös vähentämään laitteen koteloinnilla. Koteloiden mahdolliset aukot pitää olla mahdollisen pieniä ja tiiviitä, jotta sähkömagneettinen säteily pysyy kotelon ulkopuolella. Jos laitteen kotelo on sähköä johtavaa materiaalia, se toimii Faradayn häkin lailla laitteen suojana. Galvaanisten häiriöiden suojana laitteessa on hyvä olla ylijännitesuoja.
Häiriölähteiden huomioiminen

Sähköasennuksissa on otettava huomioon muiden laitteiden aiheuttamia sähkömagneettisia häiriöitä. Tämän lisäksi myöskään itse laite tai sähköasennus ei saisi tuottaa kohtuuttomasti sähkömagneettista häiriötä. Laitteen aiheuttama sähkömagneettinen häiriö ei saa ylittää tasoa, jonka takia radio- ja telelaitteet tai muut laitteisto eivät voisi toimia tarkoitetulla tavalla. Laitteiston on siedettävä sähkömagneettista häiriötä tasolla, jolloin laitteisto toimii tarkoitetulla tavalla. Häiriölähteiden huomioimisessa joutuu selvittämään mahdolliset muut laitteistot, jotka aiheuttavat häiriöitä sekä häiriöiden siirtotie.
Maadoitus

Maadoituksella tarkoitetaan virran paluureittiä; esimerkiksi johtoa, laitteenkoteloa tai maadoitussauvaa. Kaikilla maadoitusvaihtoehdoilla on väistämättä impedanssia, sillä maadoitus muodostaa fyysisiä silmukoita, mikä taas luo maadoitukseen induktanssia. Impedanssin suuruus riippuu johtimen pituudesta, johtimen materiaalista, silmukoiden määrästä ja samassa maassa olevien laitteiden määrästä. Kaksi samaan maahan kytkettyä järjestelmää ovat toisiinsa vaikutuksessa maan kautta. Esimerkiksi: sähkönjakeluverkko, salama, tai elektroniikanpiiri. Maadoituksesta tulevien häiriöiden määrä suurenee siihen tulevien piirien määrän lisääntyessä. Pahimmassa tapauksessa laitteen tai järjestelmän aiheuttama häiriövirta voi rikkoa tai sekoittaa toisen samaan maahan kytketyn järjestelmän. Yksittäisen laitteen aiheuttama häiriö muihin laitteisiin on mahdollista mallintaa tai hahmottaa, mutta laitekokonaisuuksien suurentuessa hahmottaminenkin voi olla jo erityisen vaikeaa esimerkiksi suuren tehtaan sähkölaitejärjestelmä. Tähtimäinen maadoitus, jossa jokaisella piirillä on oma maadoitusjohdin maahan, on eräs tapa pienentää maadoituksen impedanssista muodostuvaa häiriötä. Tosin maadoituksen suunnittelussa voi olla, että EMC ei ole päähuolenaihe vaan sähköturvallisuuteen liittyvät asiat.
Eden (kappale)

| ”Eden” Jenni Vartiainen |
| --- | --- | --- |

Singlen tiedot
 Albumilta: Terra – Platinapainos
 Julkaistu: 29. elokuuta 2014
 Tuottaja(t): Jukka Immonen
 Tyylilaji: pop
 Kesto: 03.57
 Levy-yhtiö: Warner Music Finland
Jenni Vartiaisen muut singlet
| ”Suru on kunniavieras” 2014 | ”Eden” 2014 | ”Minä sinua vaan” 2014 |
”Eden” on Jenni Vartiaisen kappale hänen Terra-albumista 3. lokakuuta 2014 julkaistulta uudelta versiolta. Singlenä ”Eden” julkaistiin 29. elokuuta 2014. Kappaleen ovat säveltäneet ja sanoittaneet Vartiainen yhdessä tuottaja Jukka Immosen kanssa. Kappaleen säveltäminen aloitettiin toukokuussa 2014 ja sen työstämistä jatkettiin kesän ajan.
Kappaleet

Eden – 3.57
Listasijoitukset

| Lista | Paras sijoitus |
| --- | --- |
Suomen virallinen singlelista: 15 
Suomen virallinen latauslista: 2 
Radiolista: 1
Nkabinde

Nkabinde on eteläafrikkalainen sukunimi, joka on muun muassa seuraavilla henkilöillä:
Gwen Mahlangu-Nkabinde (s. 1955), eteläafrikkalainen poliitikko
Simon "Mahlatini" Nkabinde (1938–1999), eteläafrikkalainen laulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dihydrotestosteroni

| --- | --- |


Dihydrotestosteroni
Systemaattinen (IUPAC) nimi
(5S,8R,9S,10S,13S,14S,17S)-17-hydroksi-10,13-dimethyl-1,2,4,5,6,7,8,9,11,12,14,15,16,17-tetradekahydrosyklopenta[a]fenantren-3-oni
Tunnisteet
CAS-numero: 521-18-6
ATC-koodi: A14AA01
PubChem CID: 10635
DrugBank: DB02901
Kemialliset tiedot
Kaava: C19H30O2 
Moolimassa: 290.440 g/mol
SMILES: Etsi tietokannasta: eMolecules, PubChem
Synonyymit: androstanoloni, stanoloni, 5α-androstan-17β-ol-3-oni, 5α-DHT
Farmakokineettiset tiedot
Hyötyosuus: nieltynä hyvin huono ensikierron metabolian vuoksi ja lihaspistoksena/ihon läpi imeytettynä suuri
Metabolia: maksa
Puoliintumisaika: 2.83 tuntia ihon kautta
Ekskreetio: virtsa
Terapeuttiset näkökohdat
Raskauskategoria:  X(US) 
Reseptiluokitus:    
Antotapa: ihon läpi imeytettynä, lihaspistoksena tai nieltynä
Dihydrotestosteroni (DHT) on sukupuolihormoni, joka on androgeenisiltä eli miesmäisiä piirteitä aikaansaavilta vaikutuksiltaan voimakkain kehon tuottama mieshormoni. Miesten ja naisten keho tuottaa DHT:tä pelkistämällä testosteronia 5α-reduktaasi-nimisellä entsyymillä. Miehissä DHT:n määrä on suurempi. Valtaosa kehon DHT:stä muodostuu maksassa ja ihossa, mutta sitä muodostuu myös muissa kehon kudoksissa.
DHT:llä on tiettävästi tärkeä rooli perinnöllisessä miestyypin kaljuuntumisessa; esimerkiksi päänahan suuri DHT-pitoisuus ennenaikaistaa kaljuuntumista osin tuntemattomalla tavalla. DHT:n muodostumista estäviä aineita käytetään siksi lääkkeinä kaljuuntumiseen. Mieshormonit, kuten DHT, saavat aikaan eturauhasen liikakasvua. DHT:n on siksi arveltu liittyvän eturauhasen syövän kehittymiseen.
DHT:tä käytetään joissain maissa lääkkeenä esimerkiksi miehillä, joilla on alikehittyneet sukupuolielimet tai keho tuottaa liian vähän testosteronia. DHT on myös luokiteltavissa anaboliseksi steroidiksi, mutta sen anabolinen (mm. lihasmassaa lisäävä) vaikutus suhteessa androgeenisiin (mm. karvoja kasvattaviin ja ääntä madaltaviin) vaikutuksiin on heikko. Siksi sitä ei juuri käytetä anabolisissa lääkehoidoissa tai kehonrakennuksessa.
DHT:n löysivät ja valmistivat ensimmäisinä maailmassa Adolf Butenandt ja hänen työtoverinsa 1935 hydraamalla testosteronia.
Rooli kehossa

DHT:lla on tärkeä rooli miesmäisten piirteiden muodostumisessa alkionkehityksessä. DHT osallistuu keskeisesti miesten sukupuolielinten, viiksien, parran, häpykarvojen ja eturauhasen kehitykseen toimimalla näiden kehitystä aktivoivana ja kiihdyttävänä aineena. DHT toimii lähinnä paikallisesti kudoksissa, joissa se muodostuu. Verenkierrossa sitä on vähän, joten verenkierron DHT:llä ei ole suurta hormonaalista merkitystä kehossa.
Rooli kehossa > DHT kaljuuntumisessa

DHT ja muut androgeenit sitoutuvat androgeenireseptoriin ja saavat aikaan hiusten karvatuppien kutistumisen päänahassa. Tämä johtaa miestyypin kaljuuntumiseen, vaikka muualla kehossa androgeenit saavat aikaan karvan kasvua. Ristiriitaista vaikutusta kutsutaan välillä androgeeni paradoksiksi.
Tarkka tapa, jolla miestyypin kaljuuntuminen saa alkunsa, on tuntematon, mutta yleisesti tunnistettuja miestyypin kaljuuntumiseen liittyviä asioita ovat päänahassa 5α-reduktaasi-entsyymien (muuttavat testosteronia DHT:ksi) toiminnan kasvu, DHT:n määrän kasvu ja androgeenireseptorien lukumäärän kasvu. Kaikki tämä viittaisi DHT:n olevan erittäin tärkeässä roolissa miestyypin kaljuuntumisessa. Huomion arvoista on kuitenkin se, että 5α-reduktaaseja on kehossa kolmea tyyppiä. Entsyymityypin 2 geneettisen puutoksen omaavilla miehillä ei esiinny miestyypin kaljuuntumista, ja lisäksi heillä on korkeammat päänahan DHT-pitoisuudet kuin miehillä, joilla puutosta ei ole. Tyypin 2 entsyymi saattaa siten olla ratkaiseva tekijä miestyypin kaljuuntumisessa, eikä DHT itsessään aiheutakaan kaljuuntumista. Toisaalta perinnöllisistä syistä karvatupet saattavat reagoida eri herkkyyksillä DHT:hen, jolloin DHT ja vastaavanlaiset androgeenit ehkä ovatkin miestyyppisen kaljuuntumisen aiheuttajia 5α-reduktaasin eri muotojen sijaan. Lisäksi ulkoiset tekijät, kuten anabolisten steroidien käyttö tai mieshormonihoidot (esim. DHT:n lääkekäyttö), voivat kiihdyttää kaljuuntumista. Vastaavasti miestyypin kaljuuntumista voidaan jossain määrin hidastaa erilaisin lääkkein, jotka estävät DHT:n muodostumista.
Miehillä lääkkeitä ovat suun kautta otettavat 5α-reduktaasin salpaajat, kuten dutasteridi (salpaa 5α-reduktaaseja 1, 2 ja 3) tai finasteridi (salpaa 5α-reduktaaseja 2 ja 3). Myös minoksidiiliä käytetään ihovoiteena, joka tosin ei ole 5α-reduktaasien salpaaja, eikä siten estä DHT:n muodostumista.
Naisten kaljuuntumiseen käytetään ensisijaisesti minoksidiiliä, mutta jos tämä ei toimi, voidaan finasteridiä ja dutasteridiä periaatteessa käyttää kaljuuntumiseen. Lisäksi niitä voidaan käyttää hirsutismin (liiallisen karvan kasvun) hoitoon naisilla. Raskaana olevien poikalapsille voi kuitenkin muodostua käytöstä johtuen sukupuolielinten kehityshäiriö. Alankomaissa finasteridin ja dutasteridin käyttö naisten kaljuuntumiseen tai hirsutismiin on hoitosuositusten vastaista.
Biokemia > Reseptorisitoutuminen

DHT on androgeenisiltä vaikutuksiltaan voimakkain kehon luontaisista mieshormoneista. DHT sitoutuu androgeenireseptoriin (AR) esimerkiksi testosteroniin verrattuna noin kaksi kertaa voimakkaammin ja poistuu reseptorista testosteronia viitisen kertaa hitaammin.
DHT:n affiniteetti (Kd) ihmisen AR:ään on 0,4–1 nM. DHT:n AR:än aktivoivaa pitoisuutta kuvaava EC50 on 0,13 nM ja testosteronilla 0,66 nM. DHT:n poistumisen puoliintumisaika AR:stä on 53 minuuttia ja testosteronin 34 minuuttia.
DHT:lla on kaksi pääasiallista aineenvaihdunnan tuotetta: 3α-androstaanidioli, joka on GABAA reseptorin positiivinen allosteerinen säätelijä, ja 3β-androstaanidioli, joka on estrogeenireseptori beetan (ERβ) agonisti.
Biokemia > Muodostuminen

Keho valmistaa DHT:tä yksisuuntaisen reaktion kautta pelkistämällä testosteronin kaksoissidos. Reaktio tapahtuu 5α-reduktaasi-entsyymillä solun sileässä solulimakalvostossa. DHT:tä muodostuu useissa eri kudoksissa: peniksessä, kivespussissa, klitoriksessa, isoissa häpyhuulissa (labia majora), eturauhasessa, ihossa, karvatupissa, maksassa ja aivoissa. Kehossa muodostuu noin 200–300 mikrogrammaa DHT:tä per päivä, valtaosa ihossa ja maksassa. Verenkierron DHT on lähtöisin lähinnä maksasta. Kivekset ja eturauhanen muodostavat suhteessa vähän DHT:tä verenkiertoon.
Veriseerumissa on DHT:tä noin 10 prosenttia testosteronin pitoisuudesta. Eturauhasessa DHT:tä on 5–10 kertaa enemmän kuin testosteronia. Tämä johtuu rauhasessa suurissa määrin tuotetusta 5α-reduktaasista, jonka vaikutuksesta noin 90 prosenttia rauhasen testosteronista muuntuu lopulta DHT:ksi.
5α-reduktaasilla on kehossa kolme muotoa: SRD5A1, SRD5A2 ja SRD5A3. SRD5A2 tuottaa valtaosan kehon DHT:stä. SRD5A2 esiintyy eturauhasessa, lisäkiveksissä, rakkularauhasissa, sukuelinten ihossa, kasvojen karvatupissa, rintakehän karvatupissa, ja maksassa. SRD5A2 esiintyy vähemmässä määrin joillain aivojen alueilla, muualla ihossa/karvatupissa kuin sukuelimien ihossa/karvatupissa, kiveksissä ja munuaisissa. SRD5A1 esiintyy alueilla enemmän. SRD5A1 esiintyy vähäisemmissä määrin eturauhasessa, lisäkiveksissä, sukuelinten ihossa, kiveksissä, lisämunuaisissa ja munuaisissa. 5α-reduktaasin molemmat muodot ilmenevät tarkkaan ottaen talirauhasissa, hikirauhasissa, orvaskedessä ja karvatupissa. Molempia muotoja esiintyy myös päänahan karvatupissa, vaikkakin SRD5A2 esiintyy näissä kudoksissa enemmän. Eturauhasessa ilmenee lähes pelkästään SRD5A2:ta.
Biokemia > Metabolia ja erittyminen

DHT muuntuu maksassa ja muissa kudoksissa 3α-hydroksisteroidi dehydrogenaasilla (EC 1.1.1.225) ja 3β-hydroksisteroidi dehydrogenaasilla (EC 1.1.1.145) biologisesti toimimattomaksi 3α-androstaanidioliksi (CAS 1852-53-5) ja 3β-androstaanidioliksi (CAS 571-20-0) vastaavasti. Nämä muuttuvat androsteroniksi (CAS 53-41-8) ja epiandrosteroniksi (CAS 481-29-8), jotka erittyvät virtsan mukana pois kehosta käytyään kuitenkin ensin läpi glukuronidaation ja/tai sulfonihapon lisäyksen.
Kehon tuottama ja ulkoisesti annettu testosteroni voi muuntua kehossa estradioliksi. DHT puolestaan muodostuu yksisuuntaisen reaktion kautta, joten se ei aromatisoidu takaisin testosteronin kautta estradioliksi. Siksi lääkkeenä annettu tai kehon itsensä tuottama DHT ei saa aikaan merkittäviä estrogeenisiä vaikutuksia. DHT:n aineenvaihdunnan tuote 3β-androstaanidioli kuitenkin sitoutuu voimakkaana agonistina estrogeenireseptori betaan (ERβ).
Biokemia > Verenkuva

Veriseerumista DHT:n verenkuva (S -DhTesto) mitataan nestekromatografia-tandem massaspektrometrialla (LC-MS/MS).
| Ryhmä | Seerumin pitoisuus (nmol/l) |
| --- | --- |
Pojat: 0,1–0,7
Murrosikäiset pojat: 0,3–2
Tytöt: 0,1–0,9
Murrosikäiset työt: 0,2–0,9
Miehet: 1–10
Naiset: 0,3–1,2